Eden On The Bay 250 | LekkeSlaap
Eden On The Bay 250: Hooffoto's
Adres: Cormorantlaan, Eden On The Bay, Big Bay, 7448, Wes-Kaap
Eden On The Bay 250 is 'n selfsorgwoonstel in Bloubergstrand, 'n voorstad wat geseën is met 'n pragtige uitsig op Tafelberg en die perfekte bestemming vir diegene wat Kaapstad en die omliggende areas wil verken. Die goue strande is perfek vir watersport soos seilplankry en vlieërbranderry. Daar is ook ander doendinge binne maklike bereik soos vierwielmotorfietsry, voetslaan, inkopies doen en uiteet.
Eden on the Bay is 'n leefstyl-kompleks wat uitkyk oor Big Bay se strand en op Tafelberg. Die kompleks het ook verskeie restaurante, kitskoseetplekke en ander winkeltjies.
Dié woonstel het slaapplek vir 4 gaste en beskik oor 2 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n koningingrootte-bed en 'n en suite-badkamer met 'n stort, toilet en 'n wasbak. Die kamer het toegang tot 'n balkon met 'n see-uitsig. Die tweede slaapkamer het 'n dubbelbed en maak gebruik van die tweede badkamer met 'n stort, toilet en 'n wasbak.
Die kombuis is ten volle toegerus vir selfsorg en het 'n stoof, oond, yslas-vrieskas, mikrogolfoond, eetgerei en breekware. Daar is ook 'n wasmasjien, tuimeldroër en 'n ontbyttoonbank. Die eetarea het sitplek vir 6 mense en die sitkamer het 'n gemaklike bank en platskerm-TV. Gratis WiFi word ook voorsien.
Die leefarea bied toegang tot die balkon met 'n eetkamertafel met sitplek vir 4 mense, 2 buite-stoele, braaigeriewe en 'n berg- en see-uitsig.
'n Bespreking by Eden On The Bay 250 sluit in:
4.8 uit 5van 6 resensies vir Eden On The Bay 250
Cormorantlaan, Eden On The Bay, Big Bay, 7448, Wes-Kaap
Gaste dink Eden On The Bay 250 het 'n uitstekende ligging
https://travelground.imgix.net/AAEAAQAAAAAAAAAAAAAAqIY0bts3XnN49dYABi8Mocor5ejCWDGDBNktIuUil1UGRcAzD6?w=1440&h=960&fit=crop&auto=enhance,format,compress&q=80 Vanaf R1 350 per nag (plek vir 4) 6 5 1 5 Cormorant Avenue Eden On The Bay 7448 Wes-Kaap 086 999 0018 14:00-20:00 10:00 -33.7930213 18.4578323